Πολπέτες μελιτζάνας
Ιταλικοί πεντανόστιμοι κεφτέδες ή αλλιώς πολπέτες με μελιτζάνες και μπόλικη παρμεζάνα.
800 γρ. μελιτζάνες, ξεφλουδισμένες και κομμένες σε κομμάτια των 5 εκ., 120 γρ. φρυγανιά, τριμμένη, 120 γρ. παρμεζάνα, τριμμένη, 1 αυγό, 1 σκελίδα σκόρδο, ψιλοκομμένη, 3 κουτ. σούπας ψιλοκομμένος μαϊντανός, 3-4 κουτ. σούπας αλεύρι, για το αλεύρωμα των κεφτέδων, αλάτι, φρεσκοτριμμένο πιπέρι, ελαιόλαδο, για το τηγάνισμα
Για να φτιάξουμε τις πολπέτες μελιτζάνας ξεκινάμε βράζοντας τις μελιτζάνες σε άφθονο αλατισμένο νερό που κοχλάζει για 8-10 λεπτά, μέχρι να μαλακώσουν. Στραγγίζουμε, τις στύβουμε με τα χέρια μας, για να βγάλουμε όλο το νερό που έχουν απορροφήσει και να συρρικνωθούν, και τις μεταφέρουμε σε ένα μπολ. Προσθέτουμε όλα τα υπόλοιπα υλικά και τα ζυμώνουμε καλά. Πλάθουμε μικρές μπαλίτσες-πολπέτες. Πασπαλίζουμε με το αλεύρι, ώστε να καλυφθούν καλά.Σε ένα τηγάνι βάζουμε αρκετό λάδι και μόλις ζεσταθεί καλά, ρίχνουμε και τηγανίζουμε τις πολπέτες λίγες λίγες, γυρίζοντάς τες μέσα στο λάδι τακτικά, για να ροδίσουν ομοιόμορφα. Τις βγάζουμε με τρυπητή κουτάλα, τις στραγγίζουμε σε χαρτί κουζίνας και τις σερβίρουμε ζεστές τις πολπέτες μελιτζάνας  .
Αλεύρι (ζύμες),Μελιτζάνες,Τυρί,Ιταλική Κουζίνα